На основу члана 6. став 1. Закона о заштити становништва од заразних болести („Службени гласник РС”, број 15/06) и члана 43. став 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), на предлог Министарства здравља и Генералног секретаријата Владе,

Влада доноси

З А К Љ У Ч А К

1. Одређује се мера проширења капацитета за смештај лица за која се сумња да су заражена вирусом SARS-CoV-2, односно којима је дијагностификована болест COVID-19 изазвана вирусом SARS-CoV-2, тако што се прихвата предлог правних лица да, ради заштите становништва, односно грађана од ширења заразне болести и солидарног пружања помоћи систему здравствене заштите, уступе без накнаде објекте, простор, опрему и кадар којима располажу и обезбеде пружање услуга из своје делатности, и то:

1) MediGroup - приватног здравственог система;

2) Хотела „Mona Plaza”, Београд;

3) Хотела „Tulip Inn Putnik”, Београд;

4) Хотела „Sheraton”, Нови Сад;

5) Хотела „Nais”, Ниш.

2. Задужују се Министарство здравља и Генерални секретаријат Владе да, сагласно потребама, са правним лицима из тачке 1. овог закључка усагласе и уговоре време, обим и начин коришћења објеката, простора, опреме, кадрова и услуга који се уступају, односно пружају.

3. Овај закључак, ради реализације и постављања на званичној интернет страници Владе www.srbija.gov.rs и званичној интернет страници www.covidl9.rs, доставити Министарству здравља и Генералном секретаријату Владе, који ће са овим закључком упознати правна лица из тачке 1. овог закључка.

05 Број: 53-2804/2020

У Београду, 24. марта 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |